open-index/open-wikipedia-markdown huggingface dataset:
Ular (buruj)

**Ular**, **Ular Besar**, atau **Serpens** (**Ser**) ialah sebuah buruj hemisfera utara. Sebagai salah sebuah daripada 48 buah buruj yang disenaraikan oleh ahli astronomi abad ke-2, Ptolemy, buruj ini kekal sebagai salah sebuah daripada 88 buah buruj moden yang ditakrifkan oleh Kesatuan Astronomi Antarabangsa. Buruj ini adalah unik daripada buruj-buruj moden lain kerana terbahagi kepada dua bahagian tidak berdampingan, **Serpens Caput** atau **Kepala Ular** ke barat dan **Serpens Cauda** atau **Ekor Ular** ke timur. Di antara kedua-dua bahagian ini terletaklah buruj Ophiuchus (Peregang Ular). Dalam perwakilan kiasan, badan ular ini diwakilkan melalui belakang Ophiuchus di antara μ Ser dalam Serpens Caput dan ν Ser dalam Serpens Cauda.

Bintang-bintang tercerah dalam Serpens ialah Unukalhai atau *Cor Serpentis* atau *Jantung Ular*, dengan magnitud ketara sebanyak 2.63. Sebahagian Bimasakti melalui Serpens Cauda, yang lalu kaya dengan objek langit lepas, seperti Nebula Helang (IC 4703) dan gugusan bintang berkaitannya, Messier 16. Nebula ini berukuran sebesar 70 tahun cahaya kali dengan 50 tahun cahaya dan mengandungi Tiang-tiang Ciptaan, tiga awan debu yang menjadi terkenal kerana imej yang diambil oleh Teleskop Angkasa Hubble. Yang terletak dalam Serpens Caput ialah Sekstet Seyfert, salah sebuah gugusan galaksi paling padat yang diketahui, dan Arp 220, galaksi inframerah ultraberkilau. Sebagai tambahan, buruj ini juga mengandungi Tembok Besar Herkules–Mahkota Utara, objek terbesar di alam semesta.

## Rujukan

* 
* Ian Ridpath dan Wil Tirion (2007). *Stars and Planets Guide*, Collins, London. ISBN 978-0-00-725120-9. Akhbar Universiti Princeton, Princeton. ISBN 978-0-691-13556-4.

## Pautan luar

* The Deep Photographic Guide to the Constellations: Serpens 
* Star Tales – Serpens 
* Stellar Siblings in Serpens South  
* Buruj Serpens di Constellation Guide
Sekstan (buruj)

**Sekstan** atau **Sextans** (**Sex**) ialah sebuah buruj khatulistiwa yang diperkenalkan pada 1687 oleh Johannes Hevelius. Namanya dalam bahasa Latin bermaksud sekstan astronomi, alat yang Hevelius yang penggunaannya dijadikan kerap dalam pencerapannya.

## Rujukan

* 
* Ian Ridpath dan Wil Tirion (2007). *Stars and Planets Guide*, Collins, London. ISBN 978-0-00-725120-9. Akhbar Universiti Princeton, Princeton. ISBN 978-0-691-13556-4.

## Pautan luar

* The Deep Photographic Guide to the Constellations: Sextans 
* Star Tales – Sextans 
* Buruj Sextans di Constellation Guide
Sebastian Kehl

**Sebastian Walter Kehl** (lahir 13 Februari 1980) merupakan pemain bola sepak Jerman yang kini bermain untuk kelab Borussia Dortmund di posisi pemain tengah bertahan.

## Kerjaya kelab
Kehl berpindah ke kelab Hannover 96 pada usia 16 tahun ketika kelab itu bertanding di divisyen kedua. Beliau membuat debut dua tahun kemudian dan membuat 32 penampilan sebelum beliau berpindah ke SC Freiburg yang bermain di Bundesliga. Pada musim pertamanya, beliau bermain 25 perlawanan dan berjaya membawa kelabnya ke Piala UEFA selepas menduduki kelabnya tempat keenam. Pada musim berikutnya, beliau berpindah ke Borussia Dortmund selepas Freiburg menduduki tempat ke-13. 

Pada musim keduanya bersama Dortmund, Kehl membuat 24 pernampilan lgia dan bermain setiap perlawanan ketika kelab beliau melangkah ke peringkat kumpulan Liga Juara-Juara UEFA. Dortmund menamatkan musim dengan 17 mata di belakang juara liga Bayern. Pasukannya menduduki tempat keenam liga dan layak ek pusingan kelayakan Piala UEFA namun hanya melangkah ke pusingan kedua. Pasukannya tewas 6-2 secara agregat kepada Sochaux dari Perancis dan pasukannya tersingkir.

Pada tahun berikutnya, beliau bermain dengan prestasi yang baik dan antara alasan beliau terpilih ke skuad Jerman di Piala Dunia 2002 dan Euro 2004.

Kehl mengalami kecederaan lutut kiri semasa diasak oleh pemain Bayern, Hasan Salihamidžić pada hari pertama musim 2006-07. Disebabkan itu, beliau hanya bermain 45 perlawanan liga pada tiga tahun. Pada tahun 2008, beliau menjadi kapten pasukan semasa pertukaran jurulatih baru, Jürgen Klopp sehingga 2014 apabila digantikan oleh Mats Hummels.

## Kerjaya antarabangsa
Beliau membuat penampilan pertama antarabangsa untuk skuad Jerman semasa menentang Slovakia pada 29 Mei 2001 dan telah membuat 31 kemunculan untuk pasukan kebangsaan Jerman. Beliau juga sebahagian daripada skuad Jerman yang menjuarai Piala Dunia FIFA 2002 dan memenangi tempat ketiga di Piala Dunia 2006.

### Statistik

### Gol antarabangsa

## Penghargaan

### Kelab
;Borussia Dortmund
* Bundesliga: 2001–02, 2010–11, 2011–12
* DFB-Pokal: 2011–12
* DFL-Supercup: 2013, 2014

### Antarabangsa
;Jerman
* Piala Dunia FIFA: Naib juara 2002; Tempat ketiga 2006
* Piala Konfederasi FIFA: Tempat ketiga 2005

## Catatan

## Pautan luar
*  
*
Re-Defined Platinum Edition (album 2005)

Album kumpulan Ruffedge, Defined yang dibuat bungkusan semula . Diterbitkan pada 2005.
## Senarai Lagu
# Intro R.E.D.
# Ditipu
# Tipah Tertipu
# Tertipu
# Grindin
# Aura
# Bila Rindu
# Rufflife
# Goyang
# Kaseh Dan Percaya
# Freak This Mutha
# Matinya Sabahagian Jiwa
# Senyum
# Grindin [Hip Hop Melayu Remix]
# Tipah Tertipu Remix
# Goyang Habibi
# Bawa Ku Ke Sana
# Senyum
# Seantero Dunia

## Line-up
# Azan Addin bin Abdul Wahab (Azan)
# Farrish Zaquan bin Ramli (Cat)
# Mohd Kamaruzaman Zain bin Abdul Hamid (Zain) 
# Amer Munawer bin Yusoff (Amer) 
# Syed Mohammad bin Syed Abdullah (Mode) 

## Rujukan
http://www.artistdirect.com/nad/store/artist/album/0,,4819020,00.html

http://www.allmusic.com/album/re-defined-platinum-edition-mw0001253330

__FORCETOC__
Dayang Sayang Kamu (re-pack)

Album Dayang Sayang Kamu yang dipakej semula.

## Senarai lagu
1.    
Dayang
Sayang Kamu

2.    
Aku
Rindu, Aku Jemu

3.    
Ku
Ingin Mu Kembali

4.    
Andai
Ku Tahu

5.    
Lagu Cinta

6.    
Kau Pergi Jua

7.    
Cinta Tiada Lain 

8.    
Coretan Cinta

9.    
Ku Setia

10.  
Biar Akhirnya di Sini

11.  
Erti Hidup

12.  
Dayang Sayang Kamu [Fire Mix][*]

13.  
Kau Teristimewa [*]

14.  
Need a Break [*]

15.  
Kasih Maafkan [*]

16.  
Dayang Sayang Kamu [Unknown Mix]

## Rujukan
https://itunes.apple.com/us/album/dayang-sayang-kamu/id575101146
Pulau Mensirip

**Pulau Mensirip** terletak di Lautan China Selatan iaitu di perairan negeri Johor berhampiran dengan Mersing dan Pulau Rawa. 

Pada 28 April 2015, Sultan Johor telah meletakkan replika mahkota Johor di dasar lautnya sebagai lokasi strategik bagi para penyelam.

## Rujukan
Perbadanan Taman Negara Johor

= Perbadanan Taman Negara Johor =

### Objektif
Untuk memelihara dan melindungi hidupan liar dan juga untuk kepentingan geologi, arkeologi, sejarah, etnologi dan lain-lain kepentingan dalam sains dan fizikal, melalui pemeliharaan dan berfungsi untuk membangunkan pendidikan, kesihatan, nilai astetik dan rekreasi awam.

### Misi
Membangunkan taman-taman negara Johor dan tapak-tapak Ramsar Johor sebagai Pusat Pemuliharaan Biodiversiti bertaraf dunia melalui aktiviti-aktiviti kajian, pendidikan alam sekitar dan eco-pelancongan, dan mencapai taraf Tapak Warisan Dunia 2010.

### Visi
Membangunkan taman-taman negara Johor dan tapak-tapak Ramsar Johor sebagai Tapak Alam Sekitar bertaraf dunia menjelang 2015.

### Fungsi
# Untuk mewujudkan taman-taman sejadi yang berpotensi sebagai Taman Negara Johor dan memaksimakan faedah-faedah daripadanya sesuai dengan konsep pelbagaiguna.
# Untuk menasihatkan Pihak Berkuasa Negeri mengenai perkara-perkara berhubung dengan pemeliharaan, penggunaan, pengawalan, pengurusan dan kemajuan taman-taman negara dan apa-apa perkara lain sebagaimana yang dirujuk kepadanya dari masa ke semasa oleh Pihak Berkuasa Negeri.
# Untuk memulakan, menyelaraskan dan mengawal aktivit-aktiviti Taman Negara yang ditubuhkan di bawah Enakmen ini.
# Untuk memperkenalkan Negeri Johor Darul Ta'zim sebagai negeri yang kaya dengan sumber alam semulajadi dan sebagai pusat tarikan pelancong.
# Untuk menjaga dan mengekalkan alam semulajadi mengikut satu sistem pengurusan secara bertaraf antarabangsa.
# Untuk mengurus dan menyelenggarakan kumpulan Wang Taman Negara (Johor) yang di tibuh di bawah Enakmen.

**Taman-taman di bawah seliaan Perbadanan Taman Negara Johor**
# Taman Negara Johor Tanjung Piai (Penghujung Benua Asia, Diisytihar sebagai Tapak Ramsar pada 31 Januari 2003)
# Taman Negara Johor Pulau Kukup (Diisytihar sebagai Tapak Ramsar pada 31 Januari 2003)
# Taman Negara Johor Gunung Ledang
# Taman Negara Johor Endau Rompin Selai
# Taman Negara Johor Endau Rompin Peta
# Taman Laut Sultan Iskandar (Pulau Tinggi, Pulau Besar,     Pulau Pemanggil, Pulau Rawa, Pulau Aur & Pulau Sibu)
Majlis Agama Islam Negeri Johor

**Majlis Agama Islam Johor** terletak di bawah kerajaan negeri Johor khususnya Sultan Johor. Majlis ini menguruskan hal ehwal agama Islam dan penganutnya .
Shaun Bartlett

**Shaun Bartlett** (lahir 31 Oktober 1972 di Cape Town) merupakan bekas pemain bola sepak Afrika Selatan kali terakhir bermain sebagai penyerang untuk Bloemfontein Celtic. Dia sekarang merupakan pembantu pengurus Golden Arrows di Afrika Selatan. 

## Kehidupan awal
Dibesarkan oleh neneknya di Factreton, Cape Flats, Bartlett mula bermain bola sepak untuk pasukan gerejanya. Dia juga berbakat dalam sukan kriket.

## Karier kelab
Bartlett memulakan kariernya bersama Cape Town Spurs sebelum berpindah ke kelab Major League Soccer, Colorado Rapids pada musim 1996. Pada pertengahan musim 1997, dia berpindah ke MetroStars pada 10 Julai. Bartlett meninggalkan MLS dan kembali ke negara asalnya. Dia kemudiannya dipinjamkan ke FC Zürich dan berpindah ke sana secara tetap pada tahun 1998. Dia kemudiannya dipinjamkan kepada Charlton Athletic pada tahun 2000, dan berpindah secara tetap pada tahun 2001 dengan perjanjian bernilai £2 juta. Bartlett memenangi anugerah Gol Terbaik Musim Liga Perdana Inggeris pada musim 2000-01 untuk golnya ketika menentang Leicester City. Dia dilepaskan oleh kelab itu pada bulan Mei 2006. Dia kemudiannya menyertai Kaizer Chiefs dan pada musim panas tahun 2008, dia bersara daripada bola sepak profesional. Dia kemudiannya kembali bermain bola sepak untuk Bloemfontein Celtic.

## Karier antarabangsa
Bartlett membuat penampilan sulung penuh pertamanya ketika perlawanan persahabatan menentang Lesotho pada 26 April 1995. Dia merupakan penjaring kedua terbanyak dalam sejarah dibelakang Benni McCarthy untuk pasukan kebangsaan Afrika Selatan, dengan 28 gol daripada 74 penampilan. Dia membantu negaranya ke Piala Negara-Negara Afrika 1996 dan  bermain ketika Piala Dunia FIFA 1998 dimana dia menjaringkan dua gol. 

### Gol antarabangsa

## Kejayaan

### Kelab
 **[[FC Zürich]]**
***[[Piala Swiss]]:** 2000
 **[[Kaizer Chiefs F.C.|Kaizer Chiefs]]**
***[[Telkom Knockout]]:** 2007
***[[MTN 8]]:** 2008

### Antarabangsa
 **[[Pasukan bola sepak kebangsaan Afrika Selatan|Afrika Selatan]]**
***[[Piala Negara-Negara Afrika]]:** 1996

## Rujukan
Taman Dasar Laut Sultan Iskandar

**Taman Dasar Laut Sultan Iskandar** baru sahaja dirasmikan oleh Sultan Johor pada 28 April 2015. Sultan Johor Sultan Ibrahim merasmikan Taman Dasar Laut Sultan Iskandar itu sempena program Jelajah Pulau Sempena Kemahkotaan DYMM Sultan Johor 2015. Antara tetamu yang hadir adalah Ahli Mesyuarat Kerajaan Negeri Johor, Ahli Dewan Undangan Negeri Johor, pegawai-pegawai daerah dan ketua-ketua jabatan.

Biasanya Pulau Rawa di luar pantai timur Johor menjadi destinasi hinggap dan bermalam bagi Sultan Ibrahim. Baginda bersama rombongan tetamu kenamaan tiba di lokasi perasmian iaitu berdekatan Pulau Mensirip sekitar jam 8 pagi, 28 April 2015. '

Tuanku menyelam kira-kira 8 meter dan meletakkan replika mahkota di atas Jata Negeri Johor yang berada di dasar laut bagi menyempurnakan simbolik perasmian.Sultan Johor bersama Tunku Panglima Johor, Tunku Abdul Rahman Sultan Ibrahim ditemani penyelam profesional mula menyelam ke dasar laut sekitar jam 8.05 pagi. Kepakaran Sultan Ibrahim menyelam ke dasar laut turut disaksikan oleh kesemua tetamu kenamaan yang hadir melalui skrin layar gergasi secara langsung.

SeterusnyA Sultan Ibrahim ke Pulau Besar, Johor untuk merasmikan Jeti Pelancongan Pulau Besar seterusnya menyampaikan sumbangan boya penambat dari Perbadanan Taman Negara Johor (PTNJ) dan bantuan Majlis Agama Islam Johor.

## Rujukan
Razak Pimpong

**Razak Pimpong** (lahir 30 Disember 1982) merupakan pemain bola sepak Ghana yang bermain sebagai penyerang dan pemain tengah untuk kelab Divisyen ke-2 Barat Denmark, Ringkøbing IF. 

## Karier
Pimpong dibawa dari Ghana ke Denmark oleh FC Midtjylland, dan membuat penampilan sulung untuk pasukan itu pada tahun 2000. Dia bermain lebih daripada 100 kali untuk FCM, menjaringkan 25 gol liga untuk kelab itu. Pada bulan Julai 2005, dia bersetuju untuk berpindah ke F.C. København bermula bulan Januari 2006.

Pimpong gagal mencapai kejayaan di FCK. Satu-satunya gol untuk FCK datang pada April 2006. Dia masuk pada minit ke-69 dan menjaringkan gol pada minit ke-89 sebelum dibuang padang pada masa kecederaan. 

Pada tahun 2007, Pimpong berpindah ke kelab Norway, Viking FK. Dia menandatangani kontrak untuk kekal di kelab itu sehingga tahun 2010.

Pada bulan Februari 2009, kelab Mesir, Al-Masry menandatangani Pimpong dari Viking FK. Beberapa bulan kemudian, pada 27 Julai 2009, dia menyertai kelab Denmark, Viborg FF.

Pada 24 Jun 2013, dia mengumumkan persaraan daripada bola sepak profesional tetapi sebulan kemudian dia menyesal dengan keputusannya dan menandatangai kontrak enam bulan bersama kelab Divisyen ke-2 Barat Denmark, Ringkøbing IF.

## Antarabangsa
Pimpong merupakan ahli skuad Ghana ketika Olimpik 2004. Dia dipanggil ke skuad Ghana untuk Piala Dunia FIFA 2006 di Jerman. Dia telah bermain sembilan perlawanan untuk pasukan kebangsaan Ghana.

## Kejayaan
*Naib juara Kejohanan Belia FIFA : 2001
*Danish Superliga : 2005-06

## Rujukan

## Pautan luar
*Statistik F.C. København 
*Statistik Piala Dunia FIFA 2006
Lembu Jantan (buruj)

**Lembu Jantan**, **Kerbau Jantan**, **Lembu**, **Jantan**, **Saur** ( *al-Ṯawr*), **Wrisaba** ( *Vṛṣabhá*), atau **Taurus** (**Tau**; Lambang: , Unicode:&nbsp;) ialah salah sebuah buruj zodiak, iaitu buruj ini disilangi oleh satah ekliptik. Taurus ialah buruj besar dan prominen di langit musim sejuk hemisfera utara. Buruj ini merupakan salah sebuah buruj paling lama, bertarikh kembali sekurang-kurang ke Zaman Gangsa Awal apabila Taurus menandakan lokasi Matahari semasa ekuinoks musim bunga. Kepentingannya kepada takwim pertanian mempengaruhi beberapa figura lembu dalam mitologi-mitologi Sumer Purba, Akkad, Assyria, Babilon, Mesir, Yunani, dan Rom.

## Lihat juga
* Lembu Jantan (astronomi Cina)
* Pleiades dalam cerita rakyat dan sastera

## Catatan

## Rujukan

## Rujukan buku

* 
* 
* 
* 
* 

## Pautan luar

* The Deep Photographic Guide to the Constellations: Taurus 
* BBC article on the possibility of Taurus being represented in Lascaux 
* Star Tales&nbsp;– Taurus 
* Buruj Taurus di Constellation Guide
Boubacar Barry

**Boubacar "Copa" Barry** (lahir 30 Disember 1979) merupakan pemain bola sepak Ivory Coast yang bermain untuk Lokeren dan pasukan kebangsaan Ivory Coast sebagai penjaga gol. Dia telah bermain untuk Lokeren sejak bulan Julai 2007.

## Karier
Dia mempunyai 86 kaps untuk Ivory Coast, dan dipanggil untuk Piala Dunia FIFA 2006. Dia beraksi dalam perlawanan terakhir peringkat kumpulan menentang Serbia dan Montenegro pada 22 Jun 2006, dimana Ivory Coast menang 3–2.

Barry bermain dalam ketiga-tiga perlawanan untuk Ivory Coast dalam Kumpulan G Piala Dunia FIFA 2010. Barry mengekalkan jersi bersih ketika menentang Portugal dan Korea Utara.
Barry menjaringkan gol penalti untuk Lokeren pada musim 2011–12, ketika kemenangan 4-0 ke atas Westerlo. Dia memenangi Piala Belgium bersama Lokeren pada musim yang sama.

Barry merupakan penjaga gol pilihan utama untuk Ivory Coast ketika kempen Piala Dunia FIFA 2014. Barry dipanggil oleh Ivory Coast untuk Piala Negara-Negara Afrika 2015 yang diadakan di Equatorial Guinea. Dia banyak diletakkan di bangku simpanan ketika pertandingan itu untuk memberi peluang kepada rakan sepasukan yang lebih muda Sylvain Gbohouo, tetapi beraksi dalam perlawanan akhir selepas kecederaan Gbohouo di peringkat separuh akhir. Perlawanan berakhir tanpa jaringan dalam masa sebenar dan selepas masa tambahan dan Barry menjadi hero Ivory Coast selepas menyelamatkan dua penalti dan menjaringkan penalti kemenangan. Dia mengumumkan persaraan daripada bola sepak antarabangsa pada 3 Mac 2015.

## Kejayaan

### Kelab
**Lokeren**
* Piala Belgium: 2011-12, 2013-14

### Negara
**Ivory Coast**
* Piala Negara-Negara Afrika: 2015

## Rujukan

## Pautan luar
* 
* Guardian Football
* Profil dan stat  - Lokeren
Mounir Obbadi

**Mounir Obbadi** (lahir April 4, 1983) merupakan pemain bola sepak Maghribi yang bermain untuk kelab Serie A, Hellas Verona secara pinjaman dari kelab Ligue 1, Monaco.

## Karier
Obbadi memulakan karier profesionalnya di Paris Saint-Germain, tetapi tidak pernah bermain untuk pasukan utama. Selepas dipinjamkan selama setahun ke Angers SCO, dia berpindah secara tetap ke kelab itu pada tahun 2005. Pada bulan Januari 2007, dia menyertai kelab Ligue 2, ESTAC, sebelum dipinjamkan kembali ke kelab Angers SCO pada musim itu. Selepas ESTAC disingkirkan liga, dia menembusi skuad utama mereka. Dia membantu kelab itu mendaki liga dari Championnat National (peringkat ketiga Perancis) ke Ligue 1 dalam tempoh tiga musim (2010 sehingga 2012). Dia menyertai kelab Ligue 2, AS Monaco pada bulan Januari 2013 dan membantu kelab itu naik liga pada akhir musim. Pada 15 Julai 2014, dia dipinjamkan ke kelab Serie A, Hellas Verona untuk musim 2014–15.

## Pautan luar
*
Ruffera

***Ruffera*** ialah album studio kedua oleh kumpulan R&B dan hip-hop, Ruffedge yang dikeluarkan pada tahun 2005 oleh EMI. Album ini diterbitkan sepenuhnya oleh Ruffedge.

## Senarai lagu
# Bergelora (ft. J-Soopa)
# Buat Kamu (ft. Mohar Mohram)
# Da' Bomb (ft. Kugiran Di Tepi Pantai)
# Kerna
# Lemas (ft. Genervie)
# Hari Ini Dalam Sejarah
# Onjak Sekaki (ft. Noraniza Idris dan Sedozen)
# Kerinduan (ft. Jaclyn Victor)
# Secebis Kepercayaan
# Membebel (ft. Amuk)
# Untuk Mama (ft. Protege Mentor)
# Lelaki
# Da' Bomb (Original)
# Ruffedge

## Line-up
# Farish bin Ramli (Cat)
# Mohd Kamaruzzaman Zain bin Abdul Hamid (Zain)
# Azan Addin bin Abdul Wahab (Azan)
# Amer Munawer bin Yusoff (Amer)
# Syed Hussein bin Syed Mustafa (Sein)

## Rujukan
* Ruffedge - Geram pada Jaclyn Victor
* Ruffedge - Buka syarikat di Indonesia
* Ruffedge dari dekat
* http://melodilara.blogspot.com/2008/10/ruffedge-album-ruffera.html
__FORCETOC__
Segi Tiga (buruj)

**Segi Tiga** atau **Triangulum** (**Tri**) ialah sebuah buruj kecil di langit utara. Namanya dalam bahasa Latin bermaksud "segi tiga", diperoleh daripada tiga buah bintang tercerahnya, yang membentuk sebuah segi tiga panjang dan sempit. Dikenali oleh orang Babilonia dan orang Yunani purba, TriangUlUm merupakan salah sebuah daripada 48 buah buruj yang disenaraikan oleh ahli astronomi abad ke-2, Ptolemy. Ahli-ahli kartografi samawi Johann Bayer dan John Flamsteed mengkatalogkan bintang-bintang buruj ini, memberi enam daripadanya designasi Bayer.

Bintang-bintang putih Beta dan Gamma Trianguli, bermagnitud ketara sebanyak 3.00 dan 4.00, masing-masing, membentuk dasar segi tiga ini dan bintang kuning-putih Alpha Trianguli, bermagnitud 3.41, membentuk puncaknya. Iota Trianguli ialah satu sistem bintang kembar dua yang ketara, dan terdapat tiga sistem bintang dengan planet yang terletak dalam Triangulum. Buruj ini mengandungi beberapa buah galaksi, yang tercerah dan terdekat ialah [Galaksi Segi Tiga] atau Messier 33—salah satu anggota [Kumpulan Tempatan. Kuasar pertama yang pernah dicerap, 3C 48, juga terletak dalam lingkungan sempadan Triangulum.

## Rujukan

## Pautan luar

* The Deep Photographic Guide to the Constellations: Triangulum 
* Buruj Triangulum di Constellation Guide
Segi Tiga Selatan

**Segi Tiga Selatan** atau **Triangulum Australe** ialah sebuah buruj kecil di hemisfera samawi jauh selatan. Namanya dalam bahasa Latin bermaksud "segi tiga selatan", yang membezakannya daripada Triangulum (Segi Tiga) di langit utara dan diturunkan daripada corak hampir sama daripada ketiga-tiga bintang tercerahnya. Buruj ini pertama kali digambarkan pada sebuah glob samawi sebagai Triangulus Antarcticus atau Segi Tiga Antartik oleh Petrus Plancius pada 1589, dan kemudian dengan lebih ketepatan dan nama sekarangnya oleh Johann Bayer dalam karyanya *[[Uranometria]]* pada 1603. Penjelah dan ahli astronomi Perancis Nicolas Louis de Lacaille mencartakan dan memberi bintang-bintang lebih cerahnya designasi Bayer masing-masing pada 1756.

Alpha Trianguli Australis, dikenali sebagai Atria, ialah sebuah gergasi jingga bermagnitud kedua dan bintang tercerah dalam buruj ini, serta bintang keempat puluh dua tercerah di langit malam. Yang melengkapkan segi tiga ialah dua buah bintang jujukan utama putih Beta dan Gamma Trianguli Australis. Sungguhpun buruj ini terletak dalam Bimasakti dan mengandungi banyak bintang, objek-objek langit lepas adalah tidak prominen. Ciri-ciri ketara termasuklah gugusan terbuka NGC 6025 dan nebula planet NGC 5979.

## Rujukan
;Kutipan

**Sumber**
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 

**Sumber lain**

* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 

## Pautan luar

* The Deep Photographic Guide to the Constellations: Triangulum Australe 
* Starry Night Photography: Triangulum Australe 
* Buruj Triangulum Australe di Constellation Guide
Burung Tukang

**Burung Tukang**, **Burung Tukan**, **Tukan**, atau **Tucana** (**Tuc**) ialah sebuah buruj bintang di langit selatan, dinamai sempena tukana, burung dari Amerika Selatan. Buruj ini merupakan salah sebuah daripada dua belas buah buruj yang dicipta pada hujung abad keenam belas oleh Petrus Plancius daripada pencerapan oleh Pieter Dirkszoon Keyser dan Frederick de Houtman. Tucana pertama kali muncul pada sebuah glob samawi bergaris tengah  yang diterbitkan pada 1598 di Amsterdam oleh Plancius dan Jodocus Hondius dan digambarkan dalam atlas bintang oleh Johann Bayer, *[[Uranometria]]*, pada 1603. Penjelajah dan ahli astronomi Perancis, Nicolas Louis de Lacaille, memberi bintang-bintangnya designasi Bayer pada 1756. Buruj-buruj Tucana (Burung Tukang), Grus (Keria), Phoenix (Feniks) dan Pavo (Merak) yang secara kolektif dikenali sebagai "Burung-burung Selatan".

Tucana bukan buruj yang prominen kerana semua bintangnya bermagnitud ketiga atau lebih malap; yang terbesar ialah Alpha Tucanae dengan magnitud visual ketara sebanyak 2.87. Beta Tucanae ialah satu sistem bintang dengan enam buah bintang anggota, sementara Kappa ialah satu sistem kembar empat. Lima sistem bintang telah ditemui mempunyai planet luar suria sehingga tarikh ini. Buruj ini mengandungi 47 Tucanae, salah sebuah gugusan globul di langit, dan kebanyakan Awan Magellan Kecil.

## Catatan

## Rujukan

## Teks kutipan
* 

## Pautan luar

* The Deep Photographic Guide to the Constellations: Tucana
Beruang Besar (buruj)

**Beruang Besar** atau **Ursa Major** (**UMa**) ialah sebuah buruj yang terlihat sepanjang tahun di kebanyakan kawasan di hemisfera utara. Buruj ini boleh dilihat dengan paling baik pada bulan April. Buruj ini terdiri utamanya oleh suatu asterisme berbentuk biduk atau jong yang menjadi penunjuk penting ke arah utara serta dipandang penting oleh sebilangan budaya di seluruh dunia.

## Lihat juga
* 3C 268.3
* Palang Selatan
* Ursa Minor (Beruang Kecil)

## Rujukan
;Kutipan

;Bibliografi
* 

## Bacaan lanjut
* Ian Ridpath dan Wil Tirion (2007). *Stars and Planets Guide*, Collins, London. ISBN 978-0-00-725120-9. Akhbar Universiti Princeton, Princeton. ISBN 978-0-691-13556-4.

## Pautan luar

* The Deep Photographic Guide to the Constellations: Ursa Major 
* AAVSO: The Myths of Ursa Major 
* The Origin of the Greek Constellations 
* Star Tales – Ursa Major 
* Buruj Ursa Major di Constellation Guide
Beruang Kecil (buruj)

**Beruang Kecil** atau **Ursa Minor** (**UMi**) ialah sebuah buruj di langit utara. Seperti Beruang Besar, ekor Beruang Kecil juga boleh dilihat seperti tangkai senduk, maka ada nama **Gayung Kecil**. Buruj ini merupakan salah sebuah daripada 48 buah buruj yang disenaraikan oleh ahli astronomi abad ke-2, Ptolemy, dan kekal sebagai salah sebuah daripada 88 buah buruj moden/ Ursa Minor adalah ketara kerana lokasi kutub samawi utara, tetapi ini akan berubah selepas beberapa abad oleh sebab liukan ekunikos.

Polaris, bintang tercerah dalam buruj ini, ialah sebuah raksasa super kuning-putih dan bintang berubah Cepheid tercerah di langit malam, berjulat daripada magnitud ketara 1.97 hingga 2.00. Beta Ursae Minoris, juga dikenali sebagai Kochab, hanyalah sedikit lebih malap, dengan magnitud ketara sebanyak 2.08. Sebuah bintang menua yang telah mengembang dan menyejuk menjadi sebuah gergasi jingga, bintang ini dijumpai pada 2014 dengan sebuah planet yang mengorbitnya. Bintang ini dan Gamma Ursae Minoris bermagnitud 3 telah dipanggil 'penjaga-penjaga bintang kutub'. Tiga lagi sistem bintang lain telah ditemui mengandungi planet.

## Lihat juga
* Ursa Minor Beta, sebuah tempat dalam The Hitchhiker's Guide to the Galaxy

## Catatan

## Kutipan

### Teks kutipan

*
Layar (buruj)

**Layar** atau **Vela** (**Vel**) ialah sebuah buruj di langit selatan. Namanya dalam bahasa Latin bermaksud layar kapal, dan buruj ini pada asalnya merupakan sebahagian daripada buruj lebih besar, kapal *[[Argo Navis]]*, yang kemudian dibahagikan kepada tiga atau empat bahagian, selebihnya merupakan Carina (Lunas), Puppis (Kekota) dan, menurut sesetengah autoriti, Pyxis (Kompas Pelaut). Dengan magnitud ketara sebanyak 1.8, bintang tercerahnya ialah bintang berganda biru panas Gamma Velorum, yang satu komponen daripadanya merupakan bintang Wolf-Rayet tercerah di langit. Delta dan Kappa Velorum, bersama dengan Epsilon dan Iota Carinae, membentuk asterisme yang dikenali sebagai Palang Palsu. Delta yang bermagnitud 1.95 sebenarnya merupakan satu sistem bintang kembar tiga atau kembar lima.

## Rujukan

* 
* Ian Ridpath dan Wil Tirion (2007). *Stars and Planets Guide*, Collins, London. ISBN 978-0-00-725120-9. Akhbar Universiti Princeton, Princeton. ISBN 978-0-691-13556-4.
* Richard Hinckley Allen, *Star Names, Their Lore and Legend*, New York, Dover, beberapa tarikh.

## Pautan luar

* Star Tales – Vela 
* Buruj Vela di Constellation Guide
Teleskop (buruj)

**Teleskop** atau **Telescopium** (**Tel**) ialah sebuah buruj kecil di hemisfera samawi selatan, salah sebuah daripada dua belas buah buruj yang dicipta pada abad ke-18 oleh ahli astronomi Perancis Nicolas Louis de Lacaille dan salah sebuah daripada beberapa buah buruj alat sains. Namanya dalam bahasa Latin adalah daripada perkataan bahasa Yunani untuk teleskop. Telescopium kemudian dikecilkan dari segi saiz oleh Francis Baily dan Benjamin Gould.

Bintang tercerah dalam buruj ini ialah Alpha Telescopii, sebuah subraksasa biru-putih dengan magnitud ketara sebanyak 3.5, diikuti oleh bintang raksasa jingga Zeta Telescopii pada magnitud 4.1. Eta dan PZ Telescopii merupakan dua sistem bintang muda dengan cakera debu dan kerdil perang pendamping. Telescopium merumahkan dua buah bintang luar biasa dengan sangat kurang hidrogen yang kemungkinan terhasil daripada dua buah kerdil putih bergabung: HD 168476, juga dikenali sebagai PV Telescopii, ialah sebuah bintang helium ekstrem biru panas, sementara RS Telescopii ialah sebuah bintang berubah R Coronae Borealis. RR Telescopii ialah sebuah bintang berubah kataklismik yang mencerah sebagai nova kepada magnitud 6 pada 1948.

## Lihat juga
* Telescopium Herschelii

## Catatan

## Rujukan

;Kutipan

**Sumber**

* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 

**Sumber lain**

* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
*
Drama Channel

**Drama Channel **adalah program saluran yang menayangkan sinetron dan FTV yang sebelumnya pernah ditayangkan di saluran RCTI, MNC TV, bahkan SCTV (Kisah Kasih di Sekolah). Kebanyakan, sinetron-sinetron tersebut diproduksi oleh SinemArt, Starvision, Prima Entertainment, Rapi Films, dan baru-baru ini sinetron produksi MD Entertainment juga ditayangkan ulang di saluran ini.

## Acara-acara yang Ditayangkan
* Tukang Bubur Naik Haji The Series
* Putri yang Ditukar
* Anugerah
* Cahaya
* Pengantin Remaja
* Pangeran Penggoda
* Ada Apa dengan Cinta The Series
* Kemilau Cinta Kamila
* Putri Bidadari
* Hanya Kamu
* Anak-Anak Manusia
* Kapan Kita Pacaran Lagi?
* Kawin Muda
* Kisah Kasih di Sekolah
* Intan
* Dewi
* Cinta dan Anugerah
* Safa dan Marwah
* Ketika Cinta Bertasbih
* Dari Sujud ke Sujud
* Sejuta Cinta Marshanda
* Binar Bening Berlian
* Separuh Aku
* Assalamualaikum Cinta
* Kumpul Bocah
* Ajari Aku Cinta
* Alisa
* Buku Harian Nayla
* Doa Amanda
* Pashmina Aisha
* Bintang
* Manis dan Sayang
* Kakak Iparku 17 Tahun
* Emang Gue Pikirin
* Aku Suka Dia
* Cintaku di Kampus Biru
* Kecil-Kecil Jadi Haji
* Semua Sayang Eneng
* Aku Bukan Untukmu
* Kau yang Berasal dari Bintang
* Bintang di Langit
* Kejar Daku Kau Kutangkap
* Mimo Ketemu Poscha
* Berkah
* Pernikahan Dini
* Dunia Tanpa Koma
* 3 Hati 2 Dunia 1 Cinta
* Si Doel Anak Sekolahan
* Ta'aruf
* Emak Gue Jagoan
* Pintu Hidayah
* TVM
* I Drama
* FTV
* 
* SineLove
* Love Story
* Cupcakes Diary
* Teater Drama Indonesia
* Drama Movie Spesial
* Candy
* Cincin
* Cinta Kembar
* Upik Abu dan Laura
* Kita Nikah Yuk
* Aisyah Putri The Series: Jilbab in Love
* Istri untuk Suamiku 
* Cinta Berkalang Noda 
* Jaka Tingkir 
* Gerhana Jadi 2 
* Tarzan Cilik 
* Pitung The Master 
* Eneng dan Kaus Kaki Ajaib 
* Si Entong: Abunawas dari Betawi
* Fathiyah
* Fathiyah Season 2
* Tarzan Cantik
* Aladdin 
* Berbagi Cinta 
* Istri yang Dikhianati 
* Cinta Itu Anugerah 
* Hidayah Cinema
* Cinta Yang Hilang
* Tukang Ojek Pengkolan
* Tuyul dan Mbak Yul
* LUV
* Cinta Alesha
* Ikatan Cinta
Perawan (buruj)

**Perawan**, **Mayang**, **Sunbulat** atau **Sumbulat** ( *al-Sunbulaẗ*), **Kanya** ( *Kanyā*), atau **Virgo** (**Vir**) ialah salah sebuah buruj zodiak. Namanya dalam bahasa Latin bermaksud perawan, dan lambangnya ialah ♍. Terletak di antara Leo (Singa) ke barat dengan Libra (Neraca) ke timur, buruj ini ialah buruj kedua terbesar di langit (selepas Hydra (Ular Air)). Buruj ini boleh dijumpai dengan mudah melalui bintang tercerahnya, Spica.

## Kutipan

## Rujukan
* Ian Ridpath dan Wil Tirion (2007). *Stars and Planets Guide*, Collins, London. ISBN 978-0-00-725120-9. Akhbar Universiti Princeton, Princeton. ISBN 978-0-691-13556-4.

## Pautan luar

* The Deep Photographic Guide to the Constellations: Virgo 
* Star Tales – Virgo 
* Buruj Virgo di Constellation Guide
Rubah (buruj)

**Rubah**, **Rubah Kecil**, atau **Vulpecula** (**Vul**) ialah sebuah buruj malap di langit utara. Namanya dalam bahasa Latin bermaksud "rubah kecil", tetapi buruj ini kerap dikenali hanya dengan Rubah. Buruj ini dikenal pasti pada abad ketujuh belas, dan terletak di tengah-tengah Segi Tiga Musim Panas (suatu asterisme yang terdiri daripada bintang-bintang cerah Deneb, Vega dan Altair).

## Lihat juga
* 3C 433

## Rujukan

### Sumber
* Ian Ridpath dan Wil Tirion (2007). *Stars and Planets Guide*, Collins, London. ISBN 978-0-00-725120-9. Akhbar Universiti Princeton, Princeton. ISBN 978-0-691-13556-4.

### Catatan kaki

## Pautan luar

* The Deep Photographic Guide to the Constellations: Vulpecula 
* Halaman Vulpecula di SEDS (Pelajar untuk Penjelajahan dan Perkembangan Angkasa) 
* Halaman M-27 di SEDS 
* Star Tales - Vulpecula
Sven Bender

**Sven Bender** (lahir 27 April 1989) merupakan pemain bola sepak Jerman yang kini bermian untuk Bayer Leverkusen dan pasukan kebangsaan Jerman di posisi pemain tengah bertahan. Sven merupakan adik beradik Lars Bender.

## Kerjaya kelab
Bender sertai kelab 1860 München pada tahun 2002. Pada tahun 2009, beliau menyertai Borussia Dortmund dan menandatangani kontrak di mana beliau kekal bersama kelab itu sehingga 2013.

Pada 6 Januari 2013, Bender melanjutkan kontraknya bersama Dortmund sehingga tahun 2017.

## Kerjaya antarabangsa
Beliau membuat debut untuk pasukan kebangsaan Jerman pada perlawanan persahabatan menentang Australia pada Mac 2011.

## Penghargaan

### Kelab
;Borussia Dortmund
* Bundesliga: 2010–11, 2011–12
* DFB-Pokal: 2011–12
* DFL-Supercup: 2013, 2014

### Antarabangsa
;Jerman
*Kejohanan Bola Sepak bawah-19 Eropah UEFA: 2008

;Individu
*Pingat Fritz Walter B17: Pingat Gangsa 2006

## Pautan luar
* Official Website of Sven Bender
* 
* 
* 
* 
* Kicker profile 
* Bundesliga profile
Ikan Terbang (buruj)

**Ikan Terbang** atau **Volans** (**Vol**) ialah sebuah buruj di langit selatan. Buruj ini mewakili ikan terbang; namanya disingkatkan daripada nama asalnya, **Piscis Volans**. Volans merupakan salah sebuah daripada dua belas buah buruj yang dicipta oleh Petrus Plancius daripada pencerapan oleh Pieter Dirkszoon Keyser dan Frederick de Houtman dan pertama kali muncul pada glob samawi bergaris tengah  yang diterbitkan pada 1597 (atau pada 1598) di Amsterdam oleh Plancius dengan Jodocus Hondius. Gambaran pertama buruj ini adalah dalam atlas samawi Johann Bayer, *[[Uranometria]]* pada 1603.

## Rujukan
;Kutipan

;Rujukan
* 
* 
* 

## Pautan luar

* http://www.astro.wisc.edu/~dolan/constellations/constellations/Volans.html 
* http://www.maa.mhn.de/Maps/Stars_en/Fig/volans.html  
* Starry Night Photography : Volans Constellation 
* Star Tales – Volans 
* http://antwrp.gsfc.nasa.gov/apod/image/1003/NGC2442HST-GendlerL.jpg 
* Buruj Volans di Constellation Guide
Nabil El Zhar

**Nabil El Zhar** (; lahir 27 Ogos 1986) merupakan pemain bola sepak Maghribi yang bermain untuk kelab Sepanyol, Levante UD sebagai pemain sayap.

## Karier kelab
El Zhar memulakan karier bola sepaknya bersama OAC Alès. Selepas itu dia bermain untuk Nîmes Olympique sebelum berpindah ke AS Saint-Étienne. 

### Liverpool
Dia menyertai Liverpool pada bulan Oktober 2006 dan membuat penampilan sulungnya untuk pasukan simpanan ketika menentang Newcastle pada 3 Oktober 2006. Dia menjaringkan gol pertamanya untuk pasukan simpanan ketika menentang Everton pada 10 Oktober 2006.

El Zhar membuat penampilan skuad utama buat pertama kali pada 29 November 2006, masuk sebagai pemain gantian ketika menentang Portsmouth. Dia kemudiannya membuat dua lagi penampilan untuk musim 2006–07.

Dia berada dalam kesebelasan utama buat pertama kali ketika perlawanan Piala Liga menentang Cardiff pada 31 Oktober 2007, dimana dia menjaringkan gol pertamanya untuk kelab itu. El Zhar ditukarkan dari jersi bernombor 42 ke 31 untuk musim 2008–09.

El Zhar beraksi ketika kemenangan 1–0 ke atas Sunderland dan membuat bantuan gol pertamanya pada 18 Oktober 2008, masuk menggantikan Andrea Dossena dengan Liverpool ketinggalan 1–2 kepada Wigan Athletic. Dia membuat bantuan gol kepada Albert Riera dan perlawanan berkesudahan dengan kemenangan 3–2. Pada 27 Februari 2009, dia membuat penampilan kesebelasan utama liga untuk Liverpool ketika menentang Middlesbrough di mana Liverpool tewas 2–0.

Pada 11 Julai 2009, dia menandatangani kontrak lanjutan untuk mengekalkannya di Anfield sehingga tahun 2012.

### PAOK (pinjam)
Pada 31 Ogos 2010, El Zhar berpindah ke kelab Greece, P.A.O.K. F.C. dan diberi jersi bernombor 7. El Zhar membuat penampilan sulung untuk kelab itu pada 16 September ketika seri 1–1 dalam perlawanan peringkat kumpulan Liga Europa UEFA menentang Club Brugge. Dia bermain dalam 5 perlawanan terakhir peringkat kumpulan untuk PAOK. Dia kemudiannya kembali ke Liverpool.

### Levante
Pada 18 Ogos 2011, Liverpool mengumumkan bahawa El Zhar telah dilepaskan dari kontraknya dan dia dijangka akan menyertai kelab Sepanyol, Levante UD.

## Karier antarabangsa
Walaupun lahir di Alès, Perancis, El Zhar memilih untuk mewakili negara ibu-bapanya, Maghribi. Pada 26 Mac 2008, El Zhar menjaringkan gol untuk Maghribi ketika kemenangan 4–1 ke atas Belgium dalam penampilan antarabangsa pertamanya.

## Rujukan

## Pautan luar
*Profil rasmi Levante  
*Profil Liverpool F.C.
*
*
*Profil pemain LFChistory.net
*Profil ESPN 
*
Piala Antarabangsa Frenz FIC

Kejohanan **Piala Antarabangsa Frenz FIC** *(Frenz International Cup)* adalah salah satu kejohanan utama yang dianjurkan Kelab Bola Sepak Frenz United (FUFC) terutamanya untuk menggalakkan pembangunan berterusan bagi atlet muda kerana ia berkaitan dengan asas-asas bola sepak, kesukanan, dan persaingan olahraga. Ini boleh dicapai melalui penyertaan dalam permainan dan aktiviti berkaitan bola sepak lain dan bersaing di peringkat paling tinggi. Kejohanan ini menawarkan salah satu hadiah wang tunai yang paling lumayan pernah ditawarkan dalam rantau ASEAN ini untuk satu pertandingan di bawah-umur. 

## Keputusan

### Pasukan yang berjaya

## Pasukan yang mengambil bahagian

## Lihat Juga
*Trofi Juara-Juara Asia
*Akademi Bola Sepak Frenz United (FUFA)
*Kelab Bola Sepak Frenz United (FUFC)
*Kejohanan Jemputan FAM – Frenz
*Frenz United Malaysia
*Frenz United Indonesia
*Frenz United Iran
*Persatuan Bola Sepak Malaysia
*Persatuan Bola Sepak Indonesia
*Persekutuan Bola Sepak Iran
*Pasukan bola sepak kebangsaan Malaysia
*Pasukan bola sepak kebangsaan Indonesia
*Pasukan bola sepak kebangsaan Iran

## Rujukan



## Pautan luar
* The official website
* The exhibitions schedule
* The official online media partner website
* The official broadcaster website
Trofi Juara-Juara Asia ACT

Kejohanan **Trofi Juara-Juara Asia ACT** juga dikenali sebagai *Trofi Juara-Juara Asia FAM – Frenz* adalah sebuah kejohanan jemputan yang dianjurkan Kelab Bola Sepak Frenz United (FUFC) dan Persatuan Bola Sepak Malaysia (FAM). 

## Keputusan

### Pasukan yang berjaya

## Pasukan yang mengambil bahagian

**Nota:**Kejohanan 2013 adalah umur di bawah 16 tahunKejohanan 2014 adalah umur di bawah 17 tahunKejohanan 2015 adalah umur di bawah 18 tahun

## Lihat Juga
*Piala Antarabangsa Frenz
*Akademi Bola Sepak Frenz United (FUFA)
*Kelab Bola Sepak Frenz United (FUFC)
*Kejohanan Jemputan FAM – Frenz

## Rujukan

## Pautan luar
* laman web rasmi
* laman web rasmi rakan media dalam talian
* laman web rasmi
* Laman web penyiar rasmi
Defined

***Defined*** ialah album studio sulung oleh kumpulan R&B dan hip-hop, Ruffedge yang dikeluarkan pada tahun 2004 oleh EMI. Album ini diterbitkan sepenuhnya oleh Ruffedge.

## Senarai lagu
# Intro R.E.D.
# Ditipu
# Tipah Tertipu
# Tertipu
# Grindin (Ft Little Ze)
# Aura (Ft Flop Poppy)
# Bila Rindu
# Rufflife (Ft JG)
# Goyang (Ft Phlowtron)
# Kaseh Dan Percaya
# Freak This Mutha (Ft Altimet of TTC)
# Matinya Sebahagian Jiwa
# Senyum

## Line-up
# Azan Addin bin Abdul Wahab (Azan)
# Syed Mohammad bin Syed Abdullah (Mode)
# Farish bin Ramli (Cat)
# Mohd Kamaruzaman Zain bin Abdul Hamid (Zain) 
# Amer Munawer bin Yusoff (Amer) 

## Rujukan
* http://www.artistdirect.com/artist/albums/ruffedge/4734726
Miloš Jojić

**Miloš Jojić** (Cyril Serbia: Милош Јојић; lahir 19 Mac 1992) merupakan pemain bola sepak Serbia yang kini bermain untuk kelab Borussia Dortmund dan pasukan kebangsaan Serbia di posisi pemain tengah.

## Kerjaya kelab

### Kerjaya awal
Pada 24 Januari 2012, Jojić menandatangani kontrak profesional pertamanya bersama Partizan selama empat tahun. Walau bagaimanapun, beliau bersama Teleoptik sehingga penghujung musim 2011-12. Semasa di Teleoptik, beliau menjaringkan 14 gol dalam 60 perlawanan liga.

### Partizan
Pada 15 September 2012, Jojić menjaringkan gol pada perlawanan rasmi pertamanya untuk Partizan pada perlawanan liga menentang Hajduk Kula. Pada 18 Mei 2013, beliau menjaringkan gol kemenangan pada minit ke-90 melalui sepakan percuma menentang Red Star Belgrade.

### Borussia Dortmund
Pada 31 Januari 2014, Jojić menandatangani kontrak empat tahun setengah bersama Borussia Dortmund dengan bayaran sekitar 2 juta euro. Beliau membuat debut untuk Dortmund dengan menjadi pemain gantian menentang Eintracht Frankfurt pada 15 Februari. Selepas 17 saat, beliau menjaringkan gol dengan kemenangan 4-0. Jaringan gol itu dilaporkan gol terpantas dijaringkan oleh pemain debutan Bundesliga.

## Kerjaya antarabangsa
Jojić membuat debut untuk pasukan kebangsaan Serbia pada 11 Oktober 2013 pada perlawanan persahabatan menentang Jepun. Beliau menjaringkan gol pertamanya pada perlawanan itu juga pada lewat perlawanan.

### Statistik

### Gol antarabangsa

## Statistik kerjaya
### Kelab

## Penghargaan
### Kelab
;Partizan
* Liga Super Serbia: 2012–13

;Borussia Dortmund
* DFL-Supercup: 2014

## Pautan luar
* Miloš Jojić at UEFA.com
Josip Skoko

**Josip Skoko** (lahir 10 Disember 1975) merupakan bekas pemain bola sepak Australia yang bermain sebagai pemain tengah. Dia pernah beraksi untuk North Geelong Warriors, Hajduk Split, Genk, Gençlerbirliği, Wigan Athletic, Stoke City dan Melbourne Heart. 

## Karier kelab

### Karier awal
Skoko dilahirkan di Mount Gambier dan bermain untuk North Geelong Warriors sebelum berpindah ke kelab Croatia, Hajduk Split pada tahun 1995. Selepas empat tahun di Stadion Poljud dia berpindah ke Belgium bersama Genk. Di Genk, dia diberi peranan sebagai kapten dan membantu pasukannya memenangi liga pada musim 2001–02. Dia kemudiannya menyertai kelab Turki, Gençlerbirliği pada tahun 2003.

### Wigan Athletic
Skoko menyertai kelab Liga Perdana Inggeris, Wigan Athletic pada awal musim 2005-06. Pada 7 Januari 2006, Skoko menyertai kelab Liga Championship, Stoke City secara pinjaman sehingg akhir musim 2005–06. Dia bermain sembilan perlawanan untuk Stoke dan menjaringkan dua gol ketika menentang Sheffield United dan Crystal Palace. Dia kemudiannya menandatangani kontrak baru untuk mengekalkannya di Wigan sehingga tahun 2008.  

### Hajduk Split
Walau bagaimanapun, pada 21 Julai, Skoko menandatangani perjanjian dua tahun dengan bekas kelabnya, Hajduk. 

### Melbourne Heart
Skoko kembali ke Australia dengan menyertai kelab baru A-League, Melbourne Heart.  

## Karier antarabangsa
Skoko merupakan ahli skuad Australia selama sepuluh tahun, dari 1997 sehingga 2007. Dia membuat penampilan pertamanya untuk Australia ketika menentang Macedonia pada tahun 1997. Dia juga mewakili negaranya ketika Olimpik 2000.

### Gol antarabangsa

## Rujukan

## Pautan luar
*
* Profil Melbourne Heart 
* Laman web rasmi
* Profil OzFootball
*
Piala Negara-Negara Eropah 1960

**Piala Negara-Negara Eropah 1960** adalah edisi yang pertama Kejohanan Bola Sepak Eropah, ianya akan mula diadakan setiap empat tahun dan ini disahkan oleh UEFA. Kejohanan pusingan akhir telah diadakan di Perancis. Ia telah dimenangi oleh Republik Soviet, yang menewaskan Yugoslavia 2-1 di Paris selepas masa tambahan.

Kejohanan ini adalah sebuah pertandingan kalah mati; hanya 17 pasukan yang dimasukkan dengan beberapa ketidakhadiran ketara, Jerman Barat, Itali dan England di antara mereka. Pasukan-pasukan yang akan bermain tempat sendiri-dan-tempat lawan sehingga perlawanan separuh akhir; empat pasukan terakhir akan beralih ke perlawanan akhir, tuan rumah akan dipilih selepas pasukan dikenali.

Sepanyol, masih di bawah diktator Francisco Franco, menolak untuk perjalanan ke Kesatuan Soviet, penyokong utama Republik Sepanyol Kedua masih dalam Perang Saudara Sepanyol, dan menarik diri daripada kejohanan itu, sehingga empat terakhir mempunyai tiga negara komunis: USSR, Czechoslovakia dan SFR Yugoslavia, pergi bersama dengan tuan rumah Perancis. Dalam separuh akhir, Soviet mudah mengalahkan Czechoslovaks di Marseille, menewaskan mereka dengan 3-0. Perlawanan lain menyaksikan sembilan gol dijaringkan dengan Yugoslavia berjaya bangkit mencatat keputusan 5-4, kembali kepada defisit dua gol sebanyak dua kali. Czechoslovakia mengalahkan yang kurang bersemangat Perancis 2-0 untuk tempat ketiga.

Pada perlawanan akhir, Yugoslavia menjaringkan gol yang pertama, tetapi Kesatuan Soviet, yang diketuai oleh penjaga gol legenda Lev Yashin, menyamakan kedudukan pada minit ke-49. Selepas 90 minit keputusan adalah 1-1, dan Viktor Ponedelnik menjaringkan gol pada tujuh minit di masa tambahan untuk memberi Kesatuan Soviet menjuarai Kejohanan Eropah yang buat julung kali diadakan.

## Venue

## Kelayakan

### Pasukan layak

:1*Kesatuan Soviet mendapat laluan automatik, selepas Sepanyol enggan melakukan perjalanan ke negara tersebut.*

## Skuad

## Kejohanan Akhir
### Peringkat kalah mati

### Separuh Akhir

----

## Tempat Ketiga

## Perlawanan Akhir

## Pemenang

### Anugerah
;Pasukan terbaik Kejohanan UEFA

## Penjaring Gol

Dengan dua gol, Valentin Ivanov, Viktor Ponedelnik, Milan Galic, Dražan Jerković, François Heutte adalah penjaring terbanyak dalam kejohanan ini. Secara keseluruhan, terdapat 17 gol yang dijaringkan oleh 12 pemain yang berbeza dalam 4 permainan, untuk purata 4.25 gol setiap permainan. Tiada satu gol pun dikreditkan sebagai gol sendiri.

;2 gol
* Valentin Ivanov
* Viktor Ponedelnik
* Milan Galić
* Dražan Jerković
* François Heutte

;1 gol
* Tomislav Knez
* Ante Žanetić
* Vlastimil Bubník
* Ladislav Pavlovič
* Jean Vincent
* Maryan Wisnieski
* Slava Metreveli

### Gol Terpantas
*11 minit: Milan Galić (Yugoslavia vs Perancis)
## Rujukan

## Pautan luar
*Ulasan Piala Negara-Negara Eropah 1960 dengan imej dan video dari kejohanan
Oliver Kirch

**Oliver Kirch** (lahir 21 Ogos 1982) merupakan pemain bola sepak Jerman yang bermain di posisi pertahanan untuk kelab Borussia Dortmund.

## Kerjaya kelab
Kirch mula bermain bola sepak pada usia lima tahun dan menyertai akademi SuS Legden pada tahun 1992. Beliau menghabiskan sembilan tahun untuk menjadi seorang pemain akademi berbakat. Kirch kemudian menyertai akademi SuS Stadtlohn dan SpVgg Vreden. Kirch membuat debut profesionalnya ketika bermain untuk SC Verl pada musim 2002-03 sebelum sertai Borussia Mönchengladbach pada musim 2003-04 di mana Kirch membuat lapan penampilan pada musim profesional pertamanya. Pada musim 2007-08, beliau meninggalkan Borussia Mönchengladbach untuk berpindah ke Arminia Bielefeld dan disitulah, beliau menjaringkan gol pertamanya di Bundesliga.

Kirch sertai 1. FC Kaiserslautern pada musim 2010-11 dan beliau menandatangani kontrak tiga tahun. Pada 21 April 2012, Kirch menjaringkan gol pertamanya untuk kelab semasa menang 2-1 ke atas Hertha BSC. Kirch sertai Borussia Dortmund pada musim 2012-13. Beliau menandatangani kontrak dua tahun bersama juara Jerman itu sehingga 30 Jun 2014. Beliau menjaringkan gol pertamanya untuk Dortmund semasa hari liga ke-32 menentang Bayer 04 Leverkusen, seri 2-2.

## Statistik kerjaya
### Kelab



## Penghargaan
### Kelab
;Borussia Dortmund
*DFL-Supercup: 2013, 2014
*Liga Juara-Juara Eropah (naib juara): 2012–13

## Pautan luar
*
Liassine Cadamuro-Bentaïba

**Liassine Cadamuro-Bentaïba** (lahir 5 Mac 1988) merupakan pemain bola sepak Algeria yang bermain untuk CA Osasuna secara pinjaman dari Real Sociedad dan pasukan kebangsaan Algeria. 

## Kehidupan awal
Cadamuro dilahirkan di Toulouse, Perancis. Ayahnya berbangsa Itali manakala ibunya berbangsa Algeria.

## Karier kelab

Ketika berumur 15 tahun, Cadamuro menyertai pasukan belia FC Sochaux-Montbéliard dan mewakili pasukan simpanan kelab itu selama tiga musim. Pada musim panas tahun 2008, dia berpindah ke Sepanyol untuk menyertai Real Sociedad.

Cadamuro bermain selama tiga untuk untuk pasukan B, dua tahun di divisyen ketiga dan satu tahun di divisyen keempat. Dia dinaikkan ke skuad utama untuk musim 2011-2012, susulan ketibaan Philippe Montanier sebagai pengurus pasukan. Pada 10 September 2011, dia membuat penampilan sulung La Liga, menggantikan Xabier Prieto pada minit ke-70 ketika seri 2–2 di tempat sendiri menentang FC Barcelona.

Cadamuro menghabiskan musim pertamanya bersama pasukan utama Real dengan membuat 19 penampilan liga, membantu kelabnya menduduki tempat ke-12. Pada 2 Januari 2013, dia menandatangani kontrak lanjutan dua tahun bersama kelab itu, melanjutkan kontraknya sehingga tahun 2016.

Pada 8 Januari 2014, Cadamuro menyertai kelab Segunda División, RCD Mallorca secara pinjaman sehingga bulan Jun. Pada 31 Ogos, dia menyertai CA Osasuna secara pinjaman.

## Karier antarabangsa
Pada 10 Februari 2012, laman web Real Sociedad mengumumkan bahawa Cadamuro telah dipanggil oleh Halilhodžić untuk pusingan kelayakan Piala Negara-Negara Afrika 2013 menentang Gambia. Dia membuat penampilan sulungnya ketika kemenangan 2–1 ke atas Gambia.

Cadamuro dipilih ke dalam skuad 23 pemain Piala Dunia FIFA 2014, sebagai pemain simpanan. Pada 26 Jun, walaupun berada di bangku simpanan, dia diberi kad kuning ketika perlawanan peringkat kumpulan menentang Rusia. 

Cadamuro menjaringkan gol pertamanya pada 11 Januari 2015 ketika seri 1-1 dalam perlawanan persahatan menentang Tunisia.

### Gol antarabangsa

## Statistik
### Kelab

### Antarabangsa

## Rujukan

## Pautan luar
*Profil rasmi Real Sociedad 
*Profil BDFutbol
*Profil Futbolme 
*